CELEX: 62011CN0292
Language: lt
Date: 2011-06-09 00:00:00
Title: Byla C-292/11 P: 2011 m. birželio 9 d. Europos Komisijos pateiktas apeliacinis skundas dėl 2011 m. kovo 29 d. Bendrojo Teismo (trečioji kolegija) priimto sprendimo byloje T-33/09 Portugalijos Respublika prieš Europos Komisiją

27.8.2011   
            
            
               LT
            
            
               Europos Sąjungos oficialusis leidinys
            
            
               C 252/19
            
         2011 m. birželio 9 d. Europos Komisijos pateiktas apeliacinis skundas dėl 2011 m. kovo 29 d. Bendrojo Teismo (trečioji kolegija) priimto sprendimo byloje T-33/09 Portugalijos Respublika prieš Europos Komisiją
   
   (Byla C-292/11 P)
   2011/C 252/34
   Proceso kalba: portugalų
   
      Šalys
   
   
      Apeliantė: Europos Komisija, atstovaujama P. Hetsch, P. Costa de Oliveira ir M. Heller
   
      Kita proceso šalis: Portugalijos Respublika
   
      Apeliantės reikalavimai
   
   Komisija Teisingumo Teismo prašo:
   
               —
            
            
               panaikinti 2011 m. kovo 29 d. Bendrojo Teismo sprendimą T-33/09, Portugalijos Respublika prieš Komisiją,
            
         
               —
            
            
               priimti galutinį sprendimą dėl šio apeliacinio skundo dalyku esančių ir Bendrajame Teisme nagrinėtų klausimų bei atmesti ieškinį dėl 2008 m. lapkričio 25 d. Komisijos sprendimo dėl periodinės baudos susigrąžinimo panaikinimo,
            
         
               —
            
            
               priteisti iš Portugalijos Respublikos padengti ne tik savo, bet ir Komisijos bylinėjimosi išlaidas, patirtas per procesą pirmojoje instancijoje ir nagrinėjant šį apeliacinį skundą.
            
         
      Apeliacinio skundo pagrindai ir pagrindiniai argumentai
   
   Bendrasis Teismas padarė teisės klaidų: i) klaidingai aiškindamas Komisijos kompetenciją vykdyti pagal SESV 260 straipsnio 2 dalį Teisingumo Teismo priimtus sprendimus ir savo kompetenciją atlikti Komisijos veiksmų kontrolę bei ii) priimdamas skundžiamą sprendimą tik perskaitęs dalį 2004 m. Teisingumo Teismo sprendimo rezoliucinės dalies, kad nustatytų įsipareigojimų neįvykdymą, ir taip pažeisdamas SESV 260 straipsnio 2 dalį. Be to, Bendrojo Teismo sprendime bet kokiu atveju yra teisės klaida tiek, kiek jis nesilaikė pareigos motyvuoti, nes remdamasis nepakankankamu ir dviprasmišku motyvavimu nustatė, kad Komisija viršijo įsipareigojimų neįvykdymo ribas, kokias yra nustatytęs Teisingumo Teismas.